Ferðaþjónustan er þar lykilatriði , en bandarískir ferðamenn eru sáu hópur sem er mikilvægastur fyrir íslenska ferðaþjónustu . Fjöldi bandarískra ferðamanna , sem heimsækja landið , hefur margfaldast á skömmum tíma . Þegar rýnt er í hagtölur um vöruútflutning sést að það er greinilegt tækifæri í því fólgið að efla vöruútflutning til Bandaríkjanna . Vel má hugsa sér að Keflavíkurflugvöllur setji sér markmið um það , að fraktútflutningur verði enn skilvirkari og öll undirbúningsvinna vegna útflutnings taki sem allra skemmstan tíma . Þarna getur hið opinbera unnið með atvinnurekendum og fyrirtækjum í flugiðnaði . Það gleymist stundum í umræðum um Bandaríkin að markaðssvæðin eru flókin og erfið , og þarfnast innganga á þau oft ólíkrar stefnu . Vesturströndin er með sín einkenni , Austurströndin einnig , og svo framvegis . Laxeldi á Íslandi á einnig undir sölu í Whole Foods og hefur það náð góðum árangri þar , á undanförnum árum . Eins og oft þegar viðskipti eru annars vegar , þá losna kraftar úr læðingi með góðum samgöngum . Loftbrúin milli Bandaríkjanna og Íslands , sem hefur margfaldast á skömmum tíma , er nú þegar farin að skipta sköpum fyrir íslenskt atvinnulíf . Tækifærin eru þó miklu stærri og meiri , en rætt hefur verið um . Vonandi munu íslensk stjórnvöld sjá þau og vinna með atvinnulífinu og stjórnvöldum í Bandaríkjunum , eins og nú hefur verið boðað , af því að nýta þau , í kjölfar heimsóknar Pompeo . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .